Bjartur í byggð er tveggja tíma rathlaup í þéttbýlinu á Egilsstöðum og Fellabæ . Keppnin er með liðakeppni þar sem gert er ráð fyrir að 2 - 5 einstaklingar myndi hvert lið . Keppnisfyrirkomulagið verður með sama hætti og í stærri rathlaupum . Komið verður fyrir flöggum í og við þéttbýlið . Þau gefa síðan mismunandi mörg stig eftir hversu erfitt er að komast að þeim . Keppnin snýst um að ná sem flestum stigum á þeim takmarkaða tíma sem í boði er . Mæting fyrir liðin er í Tjarnargarðinn á Egilsstöðum klukkan 11:30 . Þátttökugjaldið er 500 krónur á lið og innifalið í því er pylsa og orkudrykkur að lokinni keppni . Skráningar og nánari upplýsingar eru í síma 471-1353 eða á netfangið uia@uia.is eða Facebook .